97 
4. Femphredon lugubris Latr. Mandiblerne 4-tandede. 
Denne store Art bygger almindelig i gamle, raadne Træer, hvor 
den gnaver Gange i Vedet. Gangene følge Vedets Bygning og rette 
sig efter denne.. Hvepsen ynder meget at give Reden de samme For¬ 
greninger, som P. unicolor, med Gange ud til den ene Side af Hoved¬ 
gangen. Hver Sidegang ender i en Celle, undertiden anlægges der 
flere Celler efter hverandre i en saadan Gang, men aldrig i selve Hoved¬ 
gangen. Naar en Celle er forsynet med Foder, og Ægget er lagt, 
stoppes Gangen til med Vedsmuld. — Jeg fandt 2 Generationer. — 
Byttet bestaar i Bladlus; den valgte næsten altid nogle smaa sorte, 
vingeløse Bladlus med en graalig Beklædning. I Stængler bygger 
denne Art aldrig, dertil er den for stor. Af Snyltere fandt jeg 
Perithous mediator almindelig; det var store Exemplarer af denne. 
Perithous opholder sig udenpaa de gamle Træer og lægger Æg ind 
I < 
i Cellerne. Ogsaa Omalus coeruleus er almindelig i dens Reder; 
dens koniske Kokon ligger altid inderst, i Bunden af Cellerne. 
5. Diodontus Curtis. 
De smaa Arter af denne Slægt ere de eneste Pemphredonider, 
som leve i Sand. De grave her Gange og forsyne Cellerne med 
Bladlus. 
1. Diodontus tristis v. d. L. 
D a h 1 b o m saa den bygge i Sandet. Den samlede Bladlus 
paa Elletræernes Blade. 
2. Diodontus minutus F. 
Kun funden paa Sand; besøger urteagtige Planter, der ere be¬ 
satte med Bladlus. 
X. Spliecidæ. 
Denne Familje, der omfatter nogle af de største Gravehvepse, 
udmærker sig ved en ejendommelig stilket Bagkrop. Det er ud¬ 
præget sandgravende Hvepse med kamdannede Fortarser og stærkt 
tornede Tibier. 
Vidensk. Meddel, fra den naturh. Foren. 1897. 
7 
